
	Comisia juridică de disciplină şi imunităţi



Bucureşti, 6.09.2016
                       PLx. 525/2015
RAPORT 
asupra propunerii legislative privind recuperarea datoriilor istorice ale unor state față de România
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată spre dezbatere în fond, cu propunerea legislativă privind recuperarea datoriilor istorice ale unor state față de România trimisă cu adresa nr. Plx. 525/2015 din data de 29 iunie 2015, înregistrată la Comisia juridică, de disciplină şi imunităţi cu nr.4c-11/913/2015 din 30 iunie 2015.

Conform prevederilor articolului 75 din Constituţia României, republicată, şi ale art. 92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

Senatul, în calitate de primă Cameră sesizată, a respins propunerea legislativă în şedinţa din 24 iunie 2015. 
Consiliul Legislativ a avizat negativ propunerea legilativă, conform avizului nr. 356 din 15 aprilie 2015.
Propunerea legislativă supusă dezbaterii are ca obiect de reglementare instituirea unor măsuri în scopul recuperării datoriilor istorice ale unor state față de România. 
Guvernul României nu susţine adoptarea acestei inițiative legislative, conform punctului de vedere transmis Comisiei juridice, de disciplină și imunități.
Comisia pentru buget, finanțe și bănci a avizat negativ inițiativa legislativă, potrivit avizului nr. 4c-2/664/2015 din data de 9 septembrie 2015.

Comisia pentru politică externă a avizat negativ inițiativa legislativă, potrivit avizului nr. 4c-13/32 din data de 16 septembrie 2015.

În conformitate cu prevederile art.61 din Regulamentul Camerei Deputaţilor, Comisia juridică, de disciplină și imunități, a dezbătut inițiativa legislativă în ședința din data de 6 spetembrie 2016.
În urma dezbaterilor, membrii Comisiei juridice, de disciplină şi imunităţi au hotărât, cu majoritate de voturi, să propună plenului Camerei Deputaţilor, respingerea propunereii legislative privind recuperarea datoriilor istorice ale unor state față de România. 
În raport cu obiectul şi conţinutul reglementării, propunerea legislativă face parte din categoria legilor ordinare.

